21.8.2023
DA
Den Europæiske Unions Tidende
C 296/43
Sag anlagt den 7. juli 2023 — Galenica mod EUIPO — EvivaMed Distribution (VIVORA) (Sag T-373/23) (2023/C 296/48) Stævningen er affattet på tysk Parter Sagsøger: Galenica AG (Bern, Schweiz) (ved advokaterne C. Tenkhoff og T. Herzog) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: EvivaMed Distribution GmbH (Wenzenbach, Tyskland)
Oplysninger vedrørende sagen for EUIPO Ansøger af det omtvistede varemærke: EvivaMed Distribution GmbH Det omtvistede varemærke: Ansøgning om EU-ordmærket VIVORA — registreringsansøgning nr.
18 255 604 Sagen for EUIPO: Indsigelsessag Den anfægtede afgørelse: Afgørelse truffet den 26. april 2023 af Første Appelkammer ved EUIPO (sag R 1556/2022-1)
Påstande — Den anfægtede afgørelse annulleres delvis, og om nødvendigt ændres den, for så vidt som der hermed blev givet afslag på klagen med hensyn til følgende varer: Klasse 9: Computersoftware og computerhardware til medicinske og diagnostiske formål, især inden for diabetes; Computersoftware til evaluering, verificering og forvaltning af medicinske data, især inden for diabetes; Computersoftware og computerhardware til forbindelse af medicinske apparater og enheder og supplerende hardware, især inden for endokrinologiske og kardiovaskulære sygdomme samt tilbehør til førnævnte varer, nemlig personlige digitale hjælpeindretninger og håndholdte datalagringsinstrumenter med flere funktioner og relaterede maskinlæsbare databærere af enhver art med programmer til brug for patienter og læger; Infrarødgrænseflader til overførsel af enhedskommandoer og konfigurationsinformation fra en pc til medicinske enheder, især udstyr til måling af blodsukker, insulinpumper, og omvendt; Modemmer til overførsel af patientdata fra diagnostisk udstyr til et fjerntliggende sted; Kabler til forbindelse af computere og computertilbehør med medicinske apparater og instrumenter; Trådløse forbindelser over korte afstande, især til mobiltelefoner, computere og andet elektronisk udstyr; IoT-forbindelser (GSM); Elektroniske onlinepublikationer (som kan downloades).
Klasse 10: Kanyler til dræn; Inhalatorer; Engangskanyler til indsprøjtninger; Lancetter og Lancetter; Insulinpumper og tilbehør hertil til personlig brug, nemlig glas- og plasticpatroner, sæt til påfyldning af patroner, katetre, infusionssæt og slanger, penne med nåle, engangskanyler, adaptere, ampuller og udstyr til påfyldning. — EUIPO tilpligtes at betale sagsomkostningerne, herunder omkostningerne i forbindelse med sagens behandling for indsigelsesafdelingen.
Anbringende — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001.